محمد مرسى

محمد محمد مرسى عيسى العياط  (8 اغسطس 1951 - 17 يونيه 2019) كان رئيس الجمهوريه الخامس لمصر بعد ما كسب فى انتخابات رياسة مصر سنة 2012 ب51.73% من الاصوات فى انتخابات الاعاده ضد المرشح احمد شفيق ، و بكده بقى اول رئيس مدنى منتخب لمصر مش عسكرى لكن من التيار الدينى . سياسى مصرى و رئيس حزب الحرية و العداله و عضو مكتب الارشاد فى جماعة الإخوان المسلمين فى مصر.
  رشحه حزب الحريه و العداله و جماعة الإخوان المسلمين كمرشح احتياطى فى انتخابات رياسة مصر سنة 2012 فى حالة استبعاد خيرت الشاطر. و بقى المرشح الرسمى بعد استبعاد الشاطر بسبب حكم قضائى عليه. اتنصب محمد مرسى رئيس على مصر فى 30 يونيه 2012 بعد ما حلف اليمين قدام المحكمه الدستوريه. الجيش انقلب عليه وشاله من رياسة مصر يوم انقلاب 3 يوليه بعد ثورة 30 يونيه ف مصر بعد مظاهرات ضده استمرت 6 ساعات لحد ما عبد الفتاح السيسى طلع بيان بيدل على انحيازه للمتظاهرين اللى فى التحرير اللى استمرت مظاهراتهم لمدة يومين بعد كدة.عبد الفتاح السيسى
كلف رئيس المحكمة الدستورية برئاسة البلاد

 - بى بى سى أرابيك

 حياته 
اتولد محمد مرسى فى 20 اغسطس 1951 فى قرية العدوة، مركز ههيا بمحافظة الشرقية. نشأ فى قريته وسط عيلة مصرية بسيطة لأب فلاح و أم ربة بيت و هو الابن الاكبر ليهم وهما متوفيين دلوقتى وليه اختين وتلات اخوان اتفوق فى مرحلة التعليم فى مدارس محافظة الشرقية، سافر للقاهرة للدراسة الجامعية واشتغل معيد بعد كده خدم بالجيش المصرى (1975 - 1976) متجند بسلاح الحرب الكيماوية بالفرقة التانيه مشاة. محمد مرسى اتجوز أريبته نجلاء محمود يوم 30 نوفمبر 1978 و خلف منها خمس ولاد هما: احمد وشيماء و أسامة وعمر وعبد الله. وليه تلات احفاد من بنته شيماء.

 التعليم 
محمد مرسى أخد بكالوريوس و ماجستير فى الهندسة من جامعة القاهره بإمتياز مع مرتبة الشرف و الدكتوراه من جامعة جنوب كاليفورنيا فى امريكا.

 بعد رياسة مصر 
بعد الرياسه اتحددت إقامة محمد مرسى و اترفعت عليه قضايا فى المحاكم لكنه شاف و اتكلم مع ناس حاولت تحل الازمه منهم كاثرين اشتون و لجنة حكما افريقيا و رئيس لجنة حكما افريقيا الفا عمر كونارى مفاجأة كوناري: طلبت من مرسى إعلانا غير مشروط بوقف العنف ..فأجاب:لا أستطيع فليس عند اتصال مع رموز "الإخوان"

 مصادر 

 لينكات برانيه 


محمد مرسى
تصنيف:رؤساء مصر
تصنيف:برلمانيين مصريين
تصنيف:سياسيين مصريين
تصنيف:مهندسين مصريين
تصنيف:اكاديميين مصريين
تصنيف:اعضاء مكتب ارشاد الاخوان المسلمين
تصنيف:تنظيم الاخوان
تصنيف:قاده اتخلعوا من السلطه عن طريق انقلاب
تصنيف:شراقوه
تصنيف:ناس من ههيا
تصنيف:مصريين مع ثورة 25 يناير
تصنيف:عيلة مرسى
تصنيف:متعلمين فى جامعة القاهره